Hapon

Ti Hapon (Pagsasao a Hapon:日本, Nihon; ti nadadaan a pormal nga awag ket Nippon) ket maysa nga isla a pagilian a masarakan iti Taaw Pasipiko, iti daya ti Korea ken Tsína, a naibartay manipud iti Baybay Okhotsk iti amianan agingga iti Baybay Daya a Tsína iti abagatan. Buklen ti nasurok a 3,000 nga is-isla, ti kadakkelan kadagitoy ket dagiti isla ti Hokkaido, Honshu, Shikoku, ken Kyushu. Kaaduan kadagiti isla ti Hapon ket kabambantayan ken adu kadagitoy ti addan bulkan. Ti kangatuan amin a tuktok ken ti Bantay Fuji.

Ti Hapon ti maikadua a kadakkelan ti ekonomiana a pagilian iti sangalubongan (Ti Estados Unidos ti umuna) ken maysa kadagiti nangnangruna nga industrialisado a pagilian iti lubong. Maysa a unitario a batay-linteg a monarkia nga addaan iti emperador ken mabutbutosan a parlamento, ti Dieta, a maysa kadagiti kadaanan a lehislatura iti Asia. Maysa ti Hapon kadagiti kadadakkelan iti populasion a pagilian iti lubong. Ti kapitoliona a Tokyo, nga addaan iti nasurok a 30 riwriw nga agtaeng, ket ti maibilang a kadakkelan a metropolitano a lugar iti lubong.

 Administratibo a pannakabingbingay 

Naguduagudua ti Hapon iti 47 a prepektura, a kadawyan a nagrupo kadagiti rehion. Ti Honshu, ti kadadakkelan ken kaaduan ti populasionna nga isla, ket naguduagudua iti lima wenno ad-adu pay a rehion. Dagiti dadduma a dadakkel nga is-isla ket addaan saggaysa a rehion.

Manipud iti amianan agpaabagatan, dagiti sumaganad dagiti rehion:

 Rehion Prepektura Hokkaido Hokkaido Tohoku Akita, Aomori, Fukushima, Iwate, Miyagi, Yamagata Kanto Chiba, Gunma, Ibaraki, Kanagawa, Saitama, Tochigi, Tokyo Chubu Aichi, Fukui, Gifu, Ishikawa, Nagano, Niigata, Shizuoka, Toyama, Yamanashi Kansai Hyogo, Kyoto, Mie, Nara, Osaka, Shiga, Wakayama Chugoku Hiroshima, Okayama, Shimane, Tottori, Yamaguchi Shikoku Ehime, Kagawa, Kochi, Tokushima Kyushu Fukuoka, Kagoshima, Kumamoto, Miyazaki, Nagasaki, Oita, Saga Okinawa Okinawa

Dagiti prepektura ket nabingbingay pay kas siudad, ili ken bario. Dagiti kangrunaan a siudad ket nabennebenneg kas elektoral a distrito (), ti tengnga a paset ti Tokyo ket nabingay iti 23 nga espesial nga elektoral a distrito.

 Dagiti nagibasaran 


Kategoria:Pagpagilian ti G8
Kategoria:Pagpagilian ti G20
Kategoria:Dagiti batay-linteg a monarkia
Kategoria:Dagiti pagilian a nagbeddengan ti Taaw Pasipiko
Kategoria:Dagiti pagilian a nagbeddengan ti Baybay Filipinas
Kategoria:Dagiti pagilian ti Daya nga Asia
Kategoria:Dagiti imperio
Hapon
Kategoria:Dagiti estado a kameng ti Nagkaykaysa a Pagpagilian
Kategoria:Nangruna nga artikulo